Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/179/2025. **Tárgy:** testvérvárosi delegáció résztvevőinek kijelölése

**Előterjesztő**: dr. Csáky András polgármester Melléklet: meghívólevél - Mühldorf

**Szakmai előterjesztő:** Hegedűs Ágota alpolgármester

**Ügyintéző:** Méder Melinda vezető-főtanácsos

**ELŐTERJESZTÉS**

**az Értéktár és Értékvédelmi Bizottság 2025. április 7-ei ülésére**

**Tisztelt Bizottság!**

Személyre szóló meghívót kaptam március 6-án Mühldorf polgármesterétől, Michael Hetzl úrtól a 2025. augusztus 29-szeptember 1. között megrendezésre kerülő **nemzetközi labdarúgótornára**, megünnepelvén 20 éves testvérvárosi kapcsolatunkat.

**Jómagam** – a személyesen, szóban is megerősített meghívásra, valamint a testvérvárosi kapcsolat évfordulójára való tekintettel, **párommal együtt – önköltségen szeretnék részt venni a rendezvényen, további személyi javaslattal pedig Kollár Zoltán képviselő úr tekintetében élek.**

**Cegléd válaszát április 30-ig várják, a delegációra** és a tervezett labdarúgótorna 5 mezőnyjátékos és 1 kapus létszámból álló résztvevőit illetően. Utóbbi személyek tekintetében jelenleg egyeztetés folyik, amennyiben a további 6 fős csapat létrejön, kiutazásuk költségeit az önkormányzat költségvetéséből finanszírozzuk.

Hivatkozással *a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet* 4. mellékletében az Értéktár és Értékvédelmi Bizottság feladat- és hatáskörét rögzítő 4.5. pont 4.5.1.3. alpontjában rögzített átruházott hatáskörére, kérem, hogy jelöljék ki Mühldorf 2025. augusztus 29-szeptember 1. közötti rendezvényén való részvétel önkormányzati delegációját.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a 42. §-ban és a Kt. SzMSz 59. §-ában foglalt rendelkezésekre – egyszerű szavazati arányt igényel.

Cegléd, 2025. március 31.

Dr. Csáky András

polgármester

**Határozati javaslat**

**Cegléd Város Önkormányzata Képviselő-testületének Értéktár és Értékvédelmi Bizottsága -** *a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet* 4. melléklet 4.5. pont 4.5.1.3. alpontjában rögzített átruházott hatáskörében eljárva

**1.)** Kijelöli Mühldorf testvérváros 2025. augusztus 29. - szeptember 1. közötti rendezvényén résztvevő önkormányzati delegációt:

**1.1. dr. Csáky András polgármester úr**

**1.2. dr. Pusztai Márta asszony,**

**1.3. Kollár Zoltán képviselő úr**

személyében.

**2.)** Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Dr. Csáky András polgármester

A határozatot kapják:

1.) Polgármester

2.-3) CKÖH Szervezési Iroda és általa Kossuth Művelődési Központ Nonprofit Közhasznú Kft.

4.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző

**Meghívó\* nemzetközi labdarúgótornára testvérvárosi kapcsolatunk 20. évfordulója alkalmából**

**Tisztelt Csáky Polgármester Úr!**

Idén csodálatos alkalom nyílik az ünneplésre: immár két évtizede fennáll a gyümölcsöző testvérvárosi kapcsolat Cegléd és Mühldorf között.

2005. június 19-én ünnepélyes keretek között írtuk alá a partnerségi okmányt. Azóta Cegléd többször is gazdagította városunk rendezvényeit, és mi is együtt ünnepelhettünk Önökkel a Kossuth Toborzón. Ezen alkalmakkor a kulturális és személyes eszmecserén keresztül tanultunk egymástól, és közösen megéltük az európai összetartozást.

A testvérvárosi kapcsolat jubileuma alkalmából nemzetközi labdarúgótornát szervezünk Mühldorfban, amelyre szeretettel meghívom Önt. Várjuk Önöket delegációjukkal 2025. augusztus 29. és szeptember 1. között, hogy együtt ünnepeljük a sportszerűséget és a barátságot a kispályán, miközben megismerkedhetnek bajor ünnepi kultúránkkal.

Augusztus 29-én kezdődik hagyományos népünnepélyünk a felvonulással és az ünnepélyes „O’zapfn”-nal (a söröshordó csapra verése), amelyre szeretettel várjuk Önöket.

A torna a fesztivál keretében zajlik, és augusztus 30-án kerül megrendezésre a TSV Mühldorf szomszédos sportpályáján. A mérkőzések során öt mezőnyjátékos és egy kapus játszik, egy edző irányítja a csapatokat, és három cserejátékos áll rendelkezésre. A torna résztvevői között lesznek barátaink Ceglédről és Iraklióból, Salzburgból, valamint a mühldorfi városháza, a járási hivatal, a helyi iskolák testnevelőtanárai, a mühldorfi rendőrség és az FC Mühldorf csapata is.

A díjátadó a tornát követően a fesztiválsátorban lesz. Minden résztvevőt és vendéget szeretettel meghívunk, hogy közösen töltsék el az estét hagyományőrző ünnepünkön.

Vasárnap reggel fehérkolbászos reggelivel és az Allianz Arénában (München) tett exkluzív stadiontúrával zárjuk a programot.

Nagyon örülnék, ha vendégül láthatnánk Cegléd delegációját – a városvezetés, a járási hivatal és minden polgár nevében szívélyesen üdvözlöm Önöket!

**Kérjük, hogy legkésőbb 2025. április 30-ig jelezze, hány fővel érkeznek, hogy megfelelően tudjuk megszervezni az Önök kényelmére és megelégedésére szolgáló programot.**

**Üdvözlettel,**

Michael Hetzl

polgármester

\* Fordítás..